M&Ms a kémia órán – Cukormáz kromatográfia

(A kísérlet http://scifun.chem.wisc.edu/homeexpts/candy.htm című weboldalon található eredeti angol nyelvű leírását Tóth Edina fordította magyarra.)
Elgondolkodtál rajta valaha, hogy miért különböző színűek a cukorkák? Sok cukorka tartalmaz színezőanyagot. Egy zacskó M&Ms-ben vagy Smarties-ban különböző színű cukorkákat találunk. A címkéről megtudhatjuk a cukormázhoz felhasznált festékek nevét. De melyik festékeket melyik színhez használják? A kérdés megválaszolásához oldjuk ki a festéket a cukorból és különítsük el egy kromatográfiának nevezett módszerrel.

A kísérlethez szükséged lesz a következőkre:

· M&M vagy Smarties cukorkákra (minden színből egy)

· Kávéfilter-papírra

· Egy magas pohárra

· Vízre

· Konyhasóra

· Egy ceruzára (toll vagy filc nem alkalmas!)

· Ollóra

· Vonalzóra

· Alufóliára

· Egy üres 2 literes üvegre kupakkal.
Vágj ki a kávéfilter-papírból egy 8 cm×8 cm-es négyzetet! Rajzolj egy vonalat ceruzával körülbelül 1 cm-re a papír szélétől! Rajzolj a vonalra 6 pontot ceruzával úgy, hogy egyenletesen kitöltsék a vonal hosszát! Az első és az utolsó pont körülbelül 0,5-0,5 cm távolságra legyen a papír szélétől. A vonal alá írd egy betűt minden ponthoz aszerint, hogy melyik cukormázat fogod abban a pontban vizsgálni. Például: „P” a pirosra, „Z” a zöldre, „S” a sárgára, „K” a kékre, „N” a narancssárgára és „B” a barnára. Vagy bármilyen más módon.

A következő lépésben az egyes cukorbevonatok színanyagából oldatot készítünk. Vegyél egy 20 cm×10 cm-es alufólia-darabot és fektesd le az asztalra! Jutass hat csepp vizet a fóliára! A cseppek helyét úgy válaszd meg, hogy egyenletesen kitöltsék a fóliát. Minden egyes vízcseppbe tegyél egy adott színű cukorkát. Várj körülbelül egy percig, amíg a színes cukormáz oldódni kezd a cseppben. Ezután vedd ki és dobd ki a cukorkákat.

Most „felcseppentjük” a színeket a papírra. Merítsd az egyik fogpiszkáló hegyét valamelyik színes oldatba, és finoman érintsd meg a megfelelő pontot a papíron. Figyelj rá, hogy a feliratoknak megfelelően vidd fel az oldatokat. A papírt alig érintjük meg, azért, hogy a kapott „folt” kis méretű maradjon – az a legjobb, ha nem haladja meg a 2 mm-es átmérőt. A többi színt külön pálcikákkal a fenti módon vidd fel a papírra.

Miután a papíron minden „folt” megszáradt, ismételd meg újra a színek felvitelét, hogy több színezőanyag jusson a papírra. Összesen háromszor ismételjük meg a „felcseppentést”. Minden esetben várd meg, amíg a papír teljes megszárad!

Ha a papír száraz, hajtsuk félbe, hogy magától képes legyen állva maradni. A hajtás a foltok vonalára merőleges legyen. 

(Az eredeti szövegben nem szerepel semmilyen ábra, de az egyértelműség kedvéért szükségesnek tartom beiktatni.)

Ezután elkészítjük az ún. futtató elegyet (sóoldatot). Győződj meg róla, hogy a két literes flakon vagy tejes üveg ki van tisztítva. Tegyél bele nyolcad teáskanál sót és három pohár vizet (vagy 1 cm3 sóval és 1 liter vízzel is készítheted az oldatot). Zárd le gondosan a kupakkal és rázd addig az üveg tartalmát, amíg a só fel nem oldódik. Így egy kb. 1%-os sóoldatot készítettél.

Öntsd a sóoldatot a magas pohárba körülbelül 0,5 cm magasságig. Az oldatszintnek olyan alacsonynak kell lennie, hogy amikor beleteszed a papírt, a foltoknak az oldat szintje felett kell elhelyezkedniük. Fogd meg a papírt az aljánál és helyezd bele az üvegben lévő sóoldatba.

Hogyan viselkedik a sóoldat? Felmászik a papíron! Úgy viselkedik, mintha nem hatna rá a gravitáció, mialatt valójában az oldat a kapilláris jelenség segítségével halad felfelé.

Mit látsz ahogy a papíron felfelé halad az oldat?

A színes „foltok” – a sóoldattal együtt – szintén felfelé haladnak, s néhány színanyag különböző színű foltokra válik szét. Egyes cukorszínezékek többféle festékből állnak, és a különböző fajtájú festékek különválnak, miközben a foltok haladnak felfelé. A festékek azért válnak szét, mert egyes típusok jobban ragaszkodnak a papírhoz, míg mások jobban oldódnak a sóoldatban. Ezek a különbségek azt eredményezik, hogy a különböző festékek a papíron különböző magasságban lesznek jelen.

Ezt a folyamatot nevezik kromatográfiának. (A „kromatográfia” elnevezés két görög szóból származik: a „chroma” szó a színt jelenti, a "graphein" megfelelője pedig az „írni”.) A sóoldatot nevezik mozgófázisnak, a papírt pedig állófázisnak. Az affinitás fogalmának segítségével fejezhető ki, az hogy a festék az egyik fázist előnyben részesíti a másikkal szemben. A legmesszebbre jutó festékek nagyobb affinitást mutatnak a sóoldat (mozgófázis) iránt; a legalacsonyabbra jutó festékek nagyobb affinitást mutatnak a papír (állófázis) felé.
Amikor a sóoldat körülbelül egy centiméterre van a papír tetejétől, vedd ki az oldatból! Fektesd egy tiszta, száraz felületre megszáradni!

Hasonlítsd össze a különböző színű cukorkák foltjait! Jegyezd fel a hasonlóságokat és az eltéréseket! Mely cukorkák tartalmaznak festékanyag keveréket? Melyekről gondoljuk úgy, hogy csak egy festékanyagból állnak? Össze tudod párosítani valamelyik színt a papírról a címkén szereplő festékanyag-nevek valamelyikével? A különböző cukormázakból származó azonos színű foltok ugyanakkora utat tesznek meg?

Egy más márkájú cukorral is elvégezheted a kísérletet! Ha elsőre Smarties-t használtál, akkor ismételd meg a kísérletet M&Ms cukorkákkal! Ha elsőre M&Ms-t használtál, akkor próbáld meg Smarties-zal! Ugyanazokat az eredményeket kapod a két márkára, vagy eltérést tapasztalsz? Például ugyanazt az eredményt adja-e a zöld M&Ms és a zöld Smarties?

Kromatográfia segítségével filctolltintát, ételszínezéket és sok egyéb festékanyagot különíthetsz el. Ismételd meg a kísérletet a fenti anyagokkal is! Milyen hasonlóságokat és különbségeket tapasztalsz?

Módszertani elemzés

A tanulási-tanítási folyamat Achilles-ina a motiváció. Ha a tanár képes felkelteni és fenntartani a diákok érdeklődését, köznyelvi fordulattal élve: „nyert ügye van”. A kémiatanár szerencsésnek mondhatja magát, hiszen rendelkezésére áll a motiválás egy kiváló eszköze, a kémiai kísérlet. Azonban a csillogó-villogó, a diákokat hanghatásokkal és egyéb látványos elemekkel bombázó számítógépekkel teli világban még egy átlagon felül felszerelt szertárral is nehéz felvenni a versenyt a tanulók figyelmének elnyeréséért a multimédiás eszközökkel. A régi, jól bevált kísérleteket a kor igényei szerint kell „tálalni”. De hogyan valósítható ez meg? A cikk ehhez próbál mintát adni robbanás, villanás és hanghatások nélkül, egy színes kísérlet segítségével.
Oldatok a kémiatermen túlról

Az oldatok fogalmának bevezetéskor egy kísérlettel elkészíthetjük a cukormáz-festéket tartalmazó oldatokat. Hiszen oldódásról és oldatról nem csak akkor beszélhetünk, amikor vegyszeres kanállal valamilyen sót „lapátolunk” a vízzel teli főzőpohárba. Az oldhatóság fogalma szemléltethető a nyál, mint oldószer és egy – önkéntes vagy választott – hetedik osztályos diák segítségével. A diák pedig lelkesen beszámolhat róla, hogy a só bizony gyorsabban feloldódott a szájában, mint a cukormáz. Ez a szokatlan, játékosnak ható megvalósítás, bár nyilvánvaló veszélyeket hordoz magában, véleményem szerint szükséges ahhoz, hogy belátassuk, hogy a kémia nem csak a kémiaórán van jelen. Gyakran találkozunk olyan felnőttekkel, akik úgy hiszik, hogy a kémia csak lombikokban, főzőpoharakban, retortákban, gyógyszergyárakban és vegyi üzemekben történik. Ahhoz, hogy egy helyes szemléletet átszármaztathassunk, talán a legkézenfekvőbb mód az, hogy M&Ms cukorkát etetünk a diákokkal kémiai kísérletek kapcsán.

Készítsünk oldatokat!

A tanár készítse elő recept szerint a cukormázak vagy filctollak festékanyagának oldatait, illetve a megfelelő méretre vágott, előrajzolt papírokat! Az „futtató elegy” (kb. 1 tömeg%-os konyhasóoldat) elkészítése a diákok feladata. A kísérletet végezheti a tanár – kijelölt vagy önkéntes segítők – segítségével vagy maguk a tanulók – csoportos, esetleg egyéni – tanulókísérlet formájában. (Egyéni kísérlet csak kis létszámú csoportban, például szakkörön oldható meg.)

A lehetséges oldatkészítési feladatok (számolási feladatokkal kombinálva):

1) Készíts _______ g 1 tömeg%-os sóoldatot, egy főzőpohár, víz, só és egy mérleg segítségével!

2) Rendelkezésünkre áll egy 0,5 literes üdítős palack, só, víz és egy mérleg. Készíts 1 tömeg%-os sóoldatot!

3) Véletlenül 2 tömeg%-os sóoldatot készítettem. Nem szeretném kiönteni. Hogyan tehetném használhatóvá a kísérlethez?

4) Egy hasonló kísérlethez készítettem 0,274 mol/dm3 koncentrációjú sóoldatot. Használhatom most is?

5) A szertárban találtam 0,496 anyagmennyiség%-os sóoldatot. Felhasználhatjuk?

6) Van egy üveg 0,5 tömeg%-os sóoldatom és egy üveg 2 tömeg%-os sóoldatom. Keverjünk belőle 1 tömeg%-osat!

7) Van egy üveg 0,75 tömeg%-os sóoldatom és egy üveg 2 tömeg%-os sóoldatom. Keverjünk belőle 1 m/m%-osat!

Az oldatkészítést több lépésben is megoldhatjuk. Alakítsunk ki csoportokat, figyelve arra, hogy minden csoport – ha tanári segítséggel is – képes legyen a feladat megoldására. Különlegessé teheti a feladatot, ha szabályos jegyzőkönyvet készítünk a diákok számára. Az egyes csoportok kész oldataival egy másik csoport dolgozik tovább. A csoportmunka megtervezésekor ajánlatos figyelembe venni, hogy a tevékenykedő diák biztosan nem fog rendetlenkedni, és ennek megfelelően kell megválasztani a csoportlétszámot. (Az alábbiakban az A, B és C csoportokra tervezett több lépéses jegyzőkönyvek mellékletként kerülnek ismertetésre a fájl végén.) Az ilyen csoportmunkás órák nem a cukormáz kromatográfiás kísérlet előkészítései, inkább önálló kis projektek, amelyek elvégzése után az eredeti kísérlet jutalmul végezhető el.

Kiselőadások a kémia órán

Az oldatok témakörrel a 7. és a 9. osztályos anyagba tudjuk beleilleszteni a kromatográfiát. Szerves kémia tanítása során érdemes lehet kisebb projekteket kiadni, néhány címjavaslat:

· Mik az E-számok?

· Mitől színes az M&Ms, a Smarties és a többi cukorka?

· Tényleg jobban fütyülünk a sárgarépától?

· Hogyan lesz a parfüm?

Ha már becsempésztük a M&Ms-t a listába, akkor miért ne végezhetnénk el vele egy kísérletet? Az emberek manapság alapvetően félnek az adalékanyagoktól és minden egyébtől, ami úgymond nem természetes, mint például az E330 (citromsav). Az osztály érdeklődésének függvényében akár összehasonlító vizsgálatokat is végezhetünk (ld.: a cikk utolsó előtti bekezdése).

Szakkör és fakultáció

Amennyiben szakkörös vagy fakultáló diákokról beszélünk, érdemes a már említett feladatlapokkal vagy azok más variációival önálló munkára ösztönözni őket. Az Irinyi János Országos Középiskolai Kémiaverseny második fordulójának gyakorlati feladatához szükséges egy kis laborgyakorlat és egy nagy adag önállóság. Az önállóságot pedig kizárólag önálló munkával tudjuk kialakítani. Az érettségi gyakorlati részére is a legjobb felkészítés az önbizalom önállóan és sikeresen kivitelezett gyakorlati munkákkal való megalapozása. Amennyiben a diákok tervei között szerepel a szakirányú továbbtanulás, a tananyagdúsítás az elsődleges cél. Ez olyan kísérleteken és feladatokon keresztül történhet, amelyek alkalmassá teszik őket a kémiai problémamegoldásra.
A választott cikk véleményem szerint alkalmas arra, hogy a diákok akár önállóan próbálják belőle végrehajtani az adott kísérletet. Akár a mögöttes elmélet önálló feldolgozásához, irodalmazásához is alkalmas kiindulópont. Természetesen a kromatográfia mint analitikai módszer semmilyen szinten sem része a középiskolai felkészítésnek, de betekintést nyújthatunk általa a modern kémiába, ami a laborokban, üzemekben és kutatóintézetekben zajlik. A középiskolai tanár nem feltétlenül mutathat meg a diákoknak működő HPLC készüléket vagy gázkromatográfot (hacsak nem tudja diákjait elvinni egy olyan gyárba, kutatóintézetbe vagy felsőoktatási intézménybe, ahol ilyeneket láthatnak), de mutathat olyan kísérleteket, cikkeket, amelyekből az érdeklődők megismerhetik ezek működésének alapelvét.
Az cukormáz kromatográfia nem attól egyedi, hogy kromatográfiás elválasztást mutat be. A hazai szakirodalomban is fellelhető például a tipikus kísérlet, amely során a filctolltintákat választanak szét kromatográfiával komponenseikre. Azonban az M&Ms csokoládégolyóival végzett kísérlet mégis más. Nem egyszerűen háztartási kémia, hanem azon belül valami egészen újszerű. Ahogyan én magam, a negyedéves kémiatanár szakos hallgató szívesen hallgatom egy ismerős, cukrásztanuló lány csokoládéról szóló „szakdolgozatának” részleteit, talán ugyanolyan meglepetéssel hallgathatja egy iskolás, hogy „mennyi kémia is lakik” egy zacskó M&Ms-ben.
Természetesen megtehetjük, hogy a kromatográfiás kísérletet a hagyományos módon, a kolloid rendszerek tanításakor mutatjuk be vagy végeztetjük el a diákokkal. A nagyon nagy fajlagos felületű szilárd anyagok (pl. aktív szén, szilikagél) kapcsán úgyis célszerű megtanítani az adszorpció fogalmát, hiszen ez a gyakorlati élet szempontjából fontos (pl. a széntabletta és gázálarcbetétek működése, a cigarettaszag vagy „étteremszag” kiszellőztetése a ruhákból). Ráadásul itt magától adódik a koncentráció lehetősége a biológiaórán tanultakkal, ahol diákok valószínűleg látják vagy el is végzik a klorofillek papír- vagy krétakromatográfiával való szétválasztását. Előkészítő kísérletként elvégezhető a málnaszörp, a vörösbor vagy valamely élénk színű színezék színanyagának aktív szenes adszorpciója. Ebben az esetben a fenti cikkben „futtató elegy”-ként szolgáló 1 tömeg%-os sóoldat elkészítése a valódi oldatok (homogén elegyek) töménységéről tanultak gyakorlására szolgál.
Mellékelt feladatlap: A csoport

	A CSOPORT

	Első feladat: 60 gramm 1,00 tömeg%-os oldat készítése

	Adatok
	Elkészítés lépései
	Számítások

	Old. tömege:


	O.a. tömege:
	1. ___________ g

só bemérése
	

	tömeg%:


	O.sz. tömege:
	2. ____________g

víz hozzáadása
	

	Második feladat: 120 gramm 0,75 tömeg%-os oldat készítése (A1)

	Adatok
	Elkészítés lépései
	Számítások

	Old. tömege:


	O.a tömege:
	1. ___________ g

só bemérése
	

	tömeg%:


	O.sz. tömege:
	2. ____________g

víz hozzáadása
	

	Harmadik feladat: 60 gramm 3,00 tömeg%-os oldat készítése (A2)

	Adatok
	Elkészítés lépései
	Számítások

	Old. tömege:


	Oa tömege:
	1. ___________ g

só bemérése
	

	tömeg%:


	Osz tömege:
	2. ____________g

víz hozzáadása
	

	Keverési feladat: adott oldatokból 50 g 1,00 tömeg%-os oldat készítése

	Adatok (B1)
	Számítások

	Old. tömege:


	O.a. tömege:
	

	tömeg%:


	B1
	

	Adatok (C2)
	

	Old. tömege:


	O.a. tömege:
	

	tömeg%:


	C2
	

	B1 oldatból szükséges (g)
	
	Megjegyzés:

	C2 oldatból szükséges (g)
	
	


Mellékelt feladatlap: B csoport

	B CSOPORT

	Első feladat: 60 gramm 0,274 mol/dm3 oldat készítése

	Adatok 
	Elkészítés lépései
	Számítások

	Old. tömege:


	ρ=1,00 g/cm3
	1. ____________g

só bemérése


	

	c (mol/dm3)


	Old. térf.-a:
	2. ____________g

víz hozzáadása
	

	Második feladat: 90 gramm 0,50 tömeg%-os oldat készítése (B1)

	Adatok
	Elkészítés lépései
	Számítások

	Old. tömege:


	O.a. tömege:
	1. ___________ g

só bemérése
	

	tömeg%:


	O.sz. tömege:
	2. ____________g

víz hozzáadása
	

	Harmadik feladat: 95 gramm 2,00 tömeg%-os oldat készítése (B2)

	Adatok
	Elkészítés lépései
	Számítások

	Old. tömege:


	O.a. tömege:
	1. ___________ g

só bemérése
	

	tömeg%:


	O.sz. tömege:
	2. ____________g

víz hozzáadása
	

	Keverési feladat: adott oldatokból 50 g 1,00 tömeg%-os oldat készítése

	Adatok (A2)
	Számítások

	Old. tömege:


	O.a. tömege:
	

	tömeg%:


	A2
	

	Adatok (C1)
	

	Old. tömege:


	O.a. tömege:
	

	tömeg%:


	C1
	

	A2 oldatból szükséges (g)
	
	Megjegyzés:

	C1 oldatból szükséges (g)
	
	


Mellékelt feladatlap: C csoport

	C CSOPORT

	Első feladat: 60 gramm 0,496 anyagmennyiség%-os oldat készítése

	Adatok 
	Elkészítés lépései
	Számítások

	Old. tömege:


	anyag-mennyiség%:

	1. ____________g

só bemérése
	

	100 mol oldatban

? mol o.a.:

? g o.a.:
	
	

	
	
	

	
	2. ____________g

víz hozzáadása
	

	? mol o.sz.:
	
	
	

	? g o.sz.:
	
	
	

	Második feladat: 75 gramm 0,25 tömeg%-os oldat készítése (C1)

	Adatok
	Elkészítés lépései
	Számítások

	Old. tömege:


	O.a. tömege:
	1. ___________ g

só bemérése
	

	tömeg%:


	O.sz. tömege:
	2. ____________g

víz hozzáadása
	

	Harmadik feladat: 80 gramm 2,00 tömeg%-os oldat készítése (C2)

	Adatok
	Elkészítés lépései
	Számítások

	Old. tömege:


	O.a. tömege:
	1. ___________ g

só bemérése
	

	tömeg%:


	O.sz. tömege:
	2. ____________g

víz hozzáadása
	

	Keverési feladat: adott oldatokból 50 g 1,00 tömeg%-os oldat készítése

	Adatok (A2)
	Számítások

	Old. tömege:


	O.a. tömege:
	

	tömeg%:


	A1
	

	Adatok (C1)
	

	Old. tömege:


	O.a. tömege:
	

	tömeg%:


	B2
	

	A1 oldatból szükséges (g)
	
	Megjegyzés:

	B2 oldatból szükséges (g)
	
	


Forrás:

http://scifun.chem.wisc.edu/homeexpts/candy.htm
(A letöltés ideje: 2007.04.14.)
